Wildcard string compare (globbing) - CodeProject 11,191,383 members (69,014 online)
Last Visit: 31-Dec-99 19:00 Last Update: 31-Jan-15 4:53Refresh123456 Next » Kiddie Kampus - BizRatings
108 Bloomfield Ave Caldwell, NJ 07006 United States|US
Kiddie Kampus has 0 Review(s) Color IT Premium - Hybrid Cat Eye Gel - 1420 | Nailways Today | Nailways
Vorige Product 3 van | of 16 Volgende Lys: AfriForum het volste reg | Netwerk24
Deur Alida Kok 16 Augustus 2018 00:01
Met AfriForum se vrystelling van die lys van 195 plase wat blykbaar onteien gaan word – en die reaksie daarop – het die onteieningsdebat uiteindelik ’n groter strategiese kommunikasie-deel bygekry.
Hier gebruik ek nie die konsep “strategiese kommunikasie” om te sinspeel dat rolspelers in die openbare gronddebat onwettige maniere gebruik om disinformasie te versprei om ander partye se geloofwaardigheid te takel nie. Ek gebruik die konsep eerder om uit te lig dat ’n inligtingstryd gevoer word waarin partye die kollektiewe persepsie wil bepaal.
Die belanghebbende groep wie se verteenwoordigers die beste gaan slaag in strategiese kommunikasie, sal die wendinge in (moontlike) grondonteiening kan bepaal.
As voorheen benadeelde mense wat grondregte wil bekom met grootskaalse grondbesettings begin, kan wanorde en misdadigheid begin heers. Só ’n verwikkeling sal alle eiendomsregte in die gedrang bring. Hierdie situasie is vergelykbaar met die scenario’s toe die land in die vroeë 1990’s in ’n oorgangsfase was en daar die gevaar was dat ’n burgeroorlog kon uitbreek.
Hier moet ’n mens in ag neem dat boere reeds hul werk in ondraaglike omstandighede probeer doen.
As boere as ’n groep noodgedwonge landbou-infrastruktuur begin verkoop terwyl hulle nog kan en terwyl dit nog ’n waarde op die mark het, sal dit bydra tot die toenemende onvermoë van die landboubedryf om voedselsekerheid aan die land te verskaf.
Benewens die moontlikheid dat hul grond onteien kan word en ’n leeftyd se werk verlore kan gaan, ervaar talle boere steeds die impak van die onlangse droogte (in 2016 was daar ’n sterk toename in selfmoorde onder Noord-Kaapse boere bo 55 jaar), gaan die landbou steeds gebuk onder ’n swak ekonomie en moet mense op plase drastiese stappe doen om hulle te beveilig weens die buitengewone voorkoms van moorde.
Die boodskap van die verteenwoordigers van voorheen benadeelde mense wat grond wil bekom het ’n groot oorhand in die strategiese kommunikasiestryd: die hoër gesagsposisie. In hierdie era waarin verlang word na maatskaplik-ekonomiese geregtigheid, word globaal aanvaar dat uitstaande politieke vergoeding afgehandel moet word. Ons grondkwessie word hierby ingesluit en dit bring die boeregemeenskap se bestaansreg ernstig in die gedrang.
Die ANC en EFF se sogenaamde hoër gesagsposisie van maatskaplik-ekonomiese geregtigheid is so sterk dat kommentators die ondersteuning (binne en buite die land) wat vir boere gemobiliseer word, as ’n immorele “alt-right” stap afmaak.
Daar word vir boeregemeenskappe wat geliefdes aan moord afstaan, gesê dit kan nie besondere aandag kry nie, want mense oral in Suid-Afrika word vermoor. Dit is ’n absurde argument. Mense wat trauma ervaar weens die moord op ’n geliefde gaan nie die nuanses van ’n hedendaagse politieke moraliteit insien nie en het die reg om ondersteuning te soek en te kry.
AfriForum, in hierdie strategiese kommunikasiestryd en as een van die verteenwoordigers van die boeregemeenskap, het die volste reg gehad om die lys van plase wat vir onteiening geoormerk is, te vind en uit te reik.
Meer oor: Afriforum | Alida Kok | Grondonteiening | Landbou | Grond | Boere | Lys